Waterman tree af na 18 jaar | News24
Waterman tree af na 18 jaar
Solly Romaine (voor, tweede van regs) het onlangs afgetree na 18 jaar se diens aan die gemeenskap. Die Water-afdeling van Jeffreysbaai het vir hom 'n afskeid by die Pellsrus–karavaanpark gehou. Foto:VERSKAF
KOUGA-munisipaliteit moes onlangs een van sy betroubaarste werkers groet.
Solly Romaine van Jeffreysbaai, wat vir 18 jaar by die munisipaliteit se Water-afdeling gewerk het, het aan die einde van Junie amptelik afgetree.
Oom Solly, soos sy medewerkers hom ken, sê dat hy daarna uitsien om meer tyd by die huis te kan bestee sodat hy sy vrou, Jennifer, kan bystaan en bederf.
Hy het ook vier kinders en vier kleinkinders wat hom baie besig gaan hou.
Hy gaan egter sy kollegas mis asook die lekker werksverhouding onder die lede van die Water-afdeling.
Sy raad aan hulle is om voort te bou op die goeie onderlinge kommunikasie waarvoor die span bekend is.
"Ek sê graag dankie aan my kollegas vir die mooi saamwerk oor die jare. Die grootste eer gaan aan God, wat ons deur die goeie en swaar tye gedra het."